[pic] | AZ EURÓPAI KÖZÖSSÉGEK BIZOTTSÁGA |

Brüsszel, 6.5.2008

COM(2008) 240 végleges

2008/0091 (CNS)

Javaslat:

A TANÁCS RENDELETE

a Skóciától nyugatra fekvő területen élő heringállományra és az állomány halászatára vonatkozó többéves terv létrehozásáról

(előterjesztő: a Bizottság)

INDOKOLÁS

1) A JAVASLAT HÁTTERE |

110 | A javaslat indokai és célkitűzései E javaslat célja a Skóciától nyugatra fekvő területen élő heringállományra és az állomány halászatára vonatkozó többéves terv létrehozása annak érdekében, hogy az állomány kiaknázása összhangban álljon a magas hozam és a fenntartható gazdasági, környezeti és társadalmi feltételek biztosításának célkitűzésével. A Nemzetközi Tengerkutatási Tanács (ICES) szakvéleményére alapozva a Halászati Tudományos, Műszaki és Gazdasági Bizottság (HTMGB) tudományos szakvéleménye rámutatott arra, hogy az állomány a magas és fenntartható hozam célkitűzésével összhangban kezelhető akkor, ha a 75 000 tonnát meghaladó állomány esetében a halászat okozta állománypusztulás aránya évente 0,25, illetve ha a 75 000 tonnánál kisebb, de 50 000 tonnánál nagyobb állomány esetében a halászat okozta állománypusztulás aránya évente 0,2. |

120 | Általános háttér A közös halászati politika 2002. évi reformja során a Bizottság és a Tanács megállapodtak abban, hogy fokozatos jelleggel többéves terveket és helyreállítási terveket hajtsanak végre a közösségi érdekű halászati erőforrások tekintetében. Terveket készítettek a közösségi vizekben élő legtöbb tőkehalállomány, két szürketőkehal-állomány, két norvéghomár-állomány és két nyelvhalállomány tekintetében, továbbá elfogadtak egy, az északi-tengeri sima lepényhal- és nyelvhalállományra vonatkozó tervet is. Ugyancsak 2002-ben a tagállamok aláírták a fenntartható fejlődési világ-csúcstalálkozó végrehajtási tervét (Johannesburg). A végrehajtási terv szerint kötelezettséget kell vállalni a halászterületek legnagyobb fenntartható hozamainak megfelelő kiaknázására. Az északi-tengeri hering a Közösség számára a legfontosabb heringállomány. Ez az állomány 1997 óta a Norvégiával közösen kialakított többéves gazdálkodási rendszer hatálya alá tartozik. Az eredmények általában megfelelőnek tekinthetők, ezért célszerű hasonló többéves tervet létrehozni a Skóciától nyugatra fekvő területen élő heringállomány kiaknázásának szabályozására. Ezt a szándékot megerősítette a Tanács 2005. decemberi nyilatkozata, amelyben felkérte a Bizottságot arra, hogy terjesszen elő javaslatot a Vb és VIb övezet közösségi és nemzetközi vizeiben, valamint a VIa övezet északi részén, azaz a Skóciától nyugatra fekvő területen élő heringállomány többéves gazdálkodási tervét illetően. |

130 | A javaslat tárgykörében meglévő rendelkezések A halászati erőforrások közös halászati politika alapján történő védelméről és fenntartható kiaknázásáról szóló, 2002. december 20-i 2371/2002/EK rendelet meghatározza a halászati erőforrások fenntartható kiaknázásának általános keretét, és meghatározza azokat a helyzeteket, amelyekben a Tanácsnak gazdálkodási és helyreállítási terveket kell elfogadnia. |

140 | Összhang az Unió egyéb politikáival és célkitűzéseivel A javaslat fenntartható fejlődésre irányuló célkitűzése összhangban van a Közösség környezetvédelmi politikájával, különösen annak a természetes élőhelyek védelmére és a természeti erőforrások megőrzésére vonatkozó elemeivel. |

2) AZ ÉRDEKELT FELEKKEL FOLYTATOTT KONZULTÁCIÓ ÉS HATÁSVIZSGÁLAT |

Konzultáció az érdekelt felekkel |

211 | A konzultáció módszerei, a megcélzott főbb ágazatok és a válaszadók általános bemutatása A javaslat a tagállamokkal és az érdekelt feleknek a nyílt tengeri állományokkal foglalkozó regionális tanácsadó testületben dolgozó képviselőivel folytatott számos konzultáción alapul. A Bizottság kiadott egy nem hivatalos dokumentumot, amely meghatározza azokat a Skóciától nyugatra fekvő területen folytatott heringhalászat szabályozására vonatkozó fő elemeket, amelyeket bele kell foglalni a többéves tervbe. Ezt 2006. június 20-án terjesztették a nyílt tengeri állományokkal foglalkozó regionális tanácsadó testület elé. |

212 | A válaszok összefoglalása és figyelembevételük módja |

Szakértői vélemények összegyűjtése és felhasználása |

221 | Érintett tudomány- és szakterületek Az ICES-t és a HTMGB-t kérték fel a hosszú távú halászati gazdálkodással kapcsolatos tudományos szakvélemény elkészítésére azokra a halászterületekre vonatkozóan, ahol ez lehetséges. Az ICES által a Skóciától nyugatra fekvő területen élő hering hosszú távú gazdálkodási és lehalászási szabályaira vonatkozóan kiadott szakvélemény 2005 októberében érkezett meg, és ahhoz a HTMGB 2005 novemberében csatlakozott. A javaslat ezen a szakvéleményen alapul. |

2249 | A beérkezett és felhasznált javaslatok összefoglalása Az állomány 2007. évi állapotára vonatkozó szakvélemény szerint az állomány a legnagyobb fenntartható hozam tekintetében kis mértékben túlhalászásra került. A tudományos ügynökségek olyan lehalászási szabályt javasoltak, amely az állomány teljes kifogható mennyiségét (TAC) a magas hozamok és a fenntartható kiaknázás célkitűzésével összhangban határozza meg. Az érdekelt felek képviselőtestülete – a nyílt tengeri állományokkal foglalkozó regionális tanácsadó testület – hivatalos véleményt tett közzé, amely szerint a többéves tervet bizonyos technikai kérdések figyelembevételével kell elfogadni. |

225 |

226 | A szakértői vélemény nyilvánosság számára elérhetővé tételének eszközei Az ICES és a HTMGB véleménye a honlapjukon (www.ices.dk és fishnet.jrc.it/web/stecf ) a nyilvánosság számára hozzáférhető. |

230 | Hatásvizsgálat A javasolt intézkedések, alkalmazásuk esetén, egyenletesebb TAC-értékeket biztosítanak erre az állományra vonatkozóan, és pontosabb előzetes tervezést tesznek lehetővé az érintett halászati ágazatok számára. A többéves terv végrehajtása a jelenlegi szintekhez képest nem von maga után radikális változásokat sem a halászat okozta állománypusztulási arány, sem pedig az éves halzsákmány tekintetében. |

3) A JAVASLAT JOGI ELEMEI |

310 | Jogalap A többéves terv olyan intézkedésekre vonatkozó rendelkezéseket foglal magában, amelyeket akkor kell végrehajtani, ha az állomány nagysága 75 000 tonna alá esik. Célszerű a többéves tervet közvetlenül a Szerződés 37. cikkére alapozni a Tanács 2371/2002/EK rendeletének 6. cikke helyett. A közös halászati politika szélesebb célkitűzéseit a közös halászati politika 2. cikke határozza meg, amely az élővízi erőforrásoknak a fenntartható gazdasági, környezeti és társadalmi feltételek biztosítása mellett történő kiaknázásáról is rendelkezik. |

329 | A szubszidiaritás elve E javaslat a Közösség kizárólagos hatáskörébe tartozik. A szubszidiaritás elve ezért nem alkalmazható. |

Az arányosság elve A javaslat megfelel az arányosság elvének a következő ok(ok) miatt. |

331 | A Skóciától nyugatra fekvő területen élő heringállományt több olyan tagállam is kiaknázza, amely történelmi halászati joggal rendelkezik. A tagállamok által külön hozott intézkedések nem biztosítják kellőképpen azt, hogy a heringállomány kiaknázása a közös halászati politika célkitűzéseivel összhangban történjen. Ezért közösségi szintű fellépésre van szükség. A Skóciától nyugatra fekvő területen élő hering halászatát eddig a teljes kifogható mennyiségek szerint szabályozták, és ezt műszaki intézkedésekkel támasztották alá. A tudományos ügynökségek szakvéleménye szerint, amelyet az érdekelt felek véleménye is megerősít, hatékonyabb gazdálkodás érhető el akkor, ha a teljes kifogható mennyiséget egy többéves terv keretében határozzák meg. |

4) KÖLTSÉGVETÉSI KIHATÁSOK |

409 | A javaslat nincs kihatással a közösségi költségvetésre. |

5) KIEGÉSZÍTő INFORMÁCIÓ |

Felülvizsgálati/módosítási/megszüntetési záradék |

531 | A javaslat felülvizsgálatról és módosításról rendelkező cikket foglal magában. |

532 |

570 | A javaslat részletes kifejtése A halászat okozta állománypusztulás javasolt célarányai a HTMGB és az ICES tudományos szakvéleményén alapulnak, és a Skóciától nyugatra fekvő terület jelenlegi biológiai helyzetét tükrözik. A javaslat felülvizsgálati záradékot tartalmaz annak biztosítására, hogy az állománypusztulási célarányokat adott esetben módosítani lehessen az új tudományos adatok és szakvélemények ismeretében. A többéves terv a gazdálkodási rendszer hatékonyságának és megfelelőségének ellenőrzésére négyévenkénti felülvizsgálatot ír elő. |

E-10198 |

2008/0091 (CNS)

Javaslat:

A TANÁCS RENDELETE

a Skóciától nyugatra fekvő területen élő heringállományra és az állomány halászatára vonatkozó többéves terv létrehozásáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 37. cikkére,

tekintettel a Bizottság javaslatára[1],

tekintettel az Európai Parlament véleményére[2],

mivel:

(1) A halászati erőforrások közös halászati politika[3] alapján történő védelméről és fenntartható kiaknázásáról szóló, 2002. december 20-i 2371/2002/EK tanácsi rendelet előírja, hogy e cél elérése érdekében a Közösség az elővigyázatossági megközelítést alkalmazza azon intézkedések meghozatalakor, amelyek a halászati erőforrások védelmére és megőrzésére vonatkoznak fenntartható kiaknázásuk biztosítása, a halászati tevékenység tengeri ökoszisztémára gyakorolt hatásának minimálisra csökkentése érdekében.

(2) A Nemzetközi Tengerkutatási Tanács (ICES) és a Halászati Tudományos, Műszaki és Gazdasági Bizottság (HTMGB) nemrégiben kiadott tudományos szakvéleménye megállapítja, hogy a Skóciától nyugatra eső vizekben előforduló heringállományt ( Clupea harengus ) a legnagyobb fenntartható hozam tekintetében kis mértékben túlhalásszák.

(3) Célszerű többéves tervet létrehozni annak biztosítására, hogy az állományt a legnagyobb fenntartható hozam alapján, valamint fenntartható gazdasági, környezeti és társadalmi feltételek mellett aknázzák ki.

(4) A tervnek arra kell irányulnia, hogy a halászati gazdálkodásban fokozatosan érvényesüljön az ökoszisztéma-alapú szemlélet, valamint egy gazdaságilag életképes és versenyképes halászati ágazaton belül hozzá kell járulnia a halászati tevékenységek hatékonyságához, megfelelő életszínvonalat biztosítva azok számára, akik megélhetése a Skóciától nyugatra fekvő területen élő hering halászatától függ, továbbá figyelembe véve a fogyasztók érdekeit is.

(5) A Halászati Tudományos, Műszaki és Gazdasági Bizottság (HTMGB) és a Nemzetközi Tengerkutatási Tanács (ICES) nemrégiben kiadott tudományos szakvéleménye rámutat arra, hogy a Skóciától nyugatra fekvő területen élő heringállomány fenntartható és kellően magas hozamot biztosít akkor, ha a 75 000 tonnát meghaladó állomány esetében a halászat okozta állománypusztulás aránya 0,25, illetve ha a 75 000 tonnánál kisebb, de 50 000 tonnánál nagyobb állomány esetében a halászat okozta állománypusztulás aránya 0,2.

(6) A szakvélemény végrehajtásához megfelelő módszert kell kialakítani, amely olyan szinten határozza meg a Skóciától nyugatra fekvő területen élő heringállományra vonatkozó teljes kifogható mennyiséget (TAC), amely összeegyeztethető a megfelelő hosszú távú állománypusztulással, és figyelembe veszi a halállomány méretét.

(7) A halászati lehetőségek folyamatosságának biztosítására célszerű korlátozni a teljes kifogható mennyiségek egyik évről a másikra tapasztalható eltéréseit, ha az állomány mérete meghaladja a 75 000 tonnát.

(8) A különleges halászati engedélyekre vonatkozó általános rendelkezések megállapításáról szóló, 1994. június 27-i 1627/94/EK tanácsi rendeletben[4], a közös halászati politika ellenőrző rendszerének létrehozataláról szóló, 1993. október 12-i 2847/93/EGK tanácsi rendeletben[5] és a tagállami halfogásokra vonatkozó információk feljegyzésére vonatkozó részletes szabályok megállapításáról szóló, 1983. szeptember 22-i 2807/83/EGK bizottsági rendeletben[6] meghatározottak mellett további ellenőrző intézkedésekre van szükség annak érdekében, hogy biztosítható legyen az e rendeletben meghatározott intézkedéseknek való megfelelés.

(9) A többéves tervet a 2371/2002/EK rendelet 6. cikke értelmében gazdálkodási tervnek kell tekinteni,

ELFOGADTA EZT A RENDELETET:

I. FEJEZET TÁRGY ÉS FOGALOMMEGHATÁROZÁSOK

1. cikk

Tárgy

Ez a rendelet egy többéves tervet hoz létre a Skóciától nyugatra fekvő területen élő heringállomány ( Clupea harengus ) halászatára vonatkozóan az ICES Vb és VIb övezet nemzetközi és közösségi vizeiben, valamint az ICES VIa övezet azon részében, amely a nyugati hosszúság 7°-ánál húzódó délkörtől nyugatra, az északi szélesség 55°-ánál húzódó szélességi körtől északra, illetve a nyugati hosszúság 7°-ánál húzódó délkörtől keletre és az északi szélesség 56°-ánál húzódó szélességi körtől északra helyezkedik el, kivéve a Clyde területét (a továbbiakban együttesen: „a Skóciától nyugatra fekvő terület”).

2. cikk

Fogalommeghatározások

(1) E rendelet alkalmazásában a 2371/2002/EK rendelet 3. cikkében rögzített fogalommeghatározásokat kell alkalmazni.

(2) Ezen túlmenően az alábbi fogalommeghatározások alkalmazandók:

a) a Nemzetközi Tengerkutatási Tanács (ICES) övezetei az Atlanti-óceán északkeleti részén halászatot folytató tagállamok névleges fogási statisztikájának benyújtásáról szóló, 1991. december 17-i 3880/91/EGK tanácsi rendeletben[7] meghatározott övezetek;

b) „teljes kifogható mennyiség” (TAC): az állományból évente kifogható és kirakodható mennyiség;

c) „VMS”: a műholdas hajómegfigyelési rendszerekre vonatkozó részletes rendelkezések megállapításáról szóló 2244/2003/EK bizottsági rendelet[8] szerint működtetett műholdas hajómegfigyelési rendszer (VMS).

II. FEJEZETCÉLKITŰZÉS ÉS CÉL ÉRTÉKEK

3. cikk

Célkitűzés és célértékek

(1) A többéves terv a Skóciától nyugatra fekvő területen élő heringállománynak a legnagyobb fenntartható hozam melletti kiaknázását biztosítja.

(2) Az (1) bekezdésben említett célkitűzés az alábbiakkal érhető el:

a) a halászat okozta állománypusztulás tekintetében évi 0,25-ös arány fenntartása a megfelelő korcsoportok esetében, ha a szaporodóképes állomány 75 000 tonna felett van;

b) a halászat okozta állománypusztulás tekintetében évi legfeljebb 0,2-es arány fenntartása a megfelelő korcsoportok esetében, ha a szaporodóképes állomány a nem éri el a75 000 tonnát, de meghaladja az 50 000 tonnát;

c) a halászat betiltása abban az esetben, ha a szaporodóképes állomány 50 000 tonna alá csökken.

(3) Az (1) bekezdésben meghatározott célkitűzés a TAC-értékek évi legfeljebb 15 %-os ingadozása mellett érhető el, ha a szaporodóképes állomány 75 000 tonna felett van.

III. FEJEZETTELJES KIFOGHATÓ MENNYISÉG

4. cikk

A teljes kifogható mennyiség meghatározása

(1) A Bizottság javaslata alapján a Tanács évente minősített többséggel dönt a következő évi teljes kifogható mennyiségről a Skóciától nyugatra fekvő területen élő heringállományra vonatkozóan.

(2) Amennyiben a Halászati Tudományos, Műszaki és Gazdasági Bizottság (HTMGB) véleménye szerint az állomány szaporodóképes biomasszája meghaladja a75 000 tonnát abban az évben, amelyre a teljes kifogható mennyiséget megállapítják, a TAC-értéket olyan szinten kell meghatározni, amely – a HTMGB véleménye alapján – a halászat okozta állománypusztulás tekintetében évi 0,25-ös arányt eredményez. Szükség esetén e szintet az 5. cikk rendelkezéseinek megfelelően módosítani kell.

(3) Amennyiben a HTMGB véleménye szerint az állomány szaporodóképes biomasszája nem éri el a 75 000 tonnát, de meghaladja az 50 000 tonnát abban az évben, amelyre a teljes kifogható mennyiséget megállapítják, a TAC-értéket olyan szinten kell meghatározni, amely – a HTMGB véleménye alapján – a halászat okozta állománypusztulás tekintetében évi 0,2-es arányt eredményez.

(4) Amennyiben a HTMGB véleménye szerint az állomány szaporodóképes biomasszája nem éri el az 50 000 tonnát abban az évben, amelyre a teljes kifogható mennyiséget megállapítják, a TAC-értéket 0 tonnában kell meghatározni.

(5) A (2) és (3) bekezdés szerint végzett számítás alkalmazásában a HTMGB abból indul ki, hogy az állomány tekintetében a halászat okozta állománypusztulás aránya 0,25 volt azt az évet megelőzően, amelyre a teljes kifogható mennyiséget megállapítják.

5. cikk

A halászati lehetőségek folyamatos biztosítása

(1) Amennyiben a 4. cikk (2) bekezdése első mondatának alkalmazása olyan TAC-szintet eredményez, amely több mint 15 %-kal meghaladja az előző évit, a Tanács olyan TAC szintet fogad el, amely 15 %-kal nagyobb, mint az adott évi TAC.

(2) Amennyiben a 4. cikk (2) bekezdése első mondatának alkalmazása olyan TAC szintet eredményez, amely több mint 15 %-kal elmarad az előző évitől, a Tanács olyan TAC-szintet fogad el, amely 15 %-kal kevesebb, mint az adott évi TAC.

6. cikk

Különleges halászati engedélyek

(1) A Skóciától nyugatra eső vizeken folytatott heringhalászathoz a hajóknak a 1627/94/EK rendelet 7. cikke szerint kibocsátott különleges halászati engedéllyel kell rendelkezniük.

(2) Az (1) bekezdésben említett halászati engedéllyel nem rendelkező halászhajók számára tilos bármilyen mennyiségű hering kifogása, illetve fedélzeten való tarolása, mialatt a hajók a Skóciától nyugatra fekvő területet érintő halászúton vannak.

(3) Azok a hajók, amelyek az (1) bekezdés szerinti különleges halászati engedélyt megkapták, ugyanazon halászút alatt nem halászhatnak a Skóciától nyugatra fekvő területen kívül.

(4) A (3) bekezdés nem vonatkozik azokra a hajókra, amelyek fogási jelentésüket a 2847/93/EGK rendelet 3. cikkének (7) bekezdése szerint naponta eljuttatják a lobogó szerinti tagállam halászati felügyelő központjába az adatok számítógépes adatbázisban történő rögzítése érdekében.

(5) Minden tagállam összeállítja és vezeti az (1) bekezdésben említett különleges engedéllyel rendelkező hajók listáját, és azt a hivatalos honlapján elérhetővé teszi a Bizottság és más tagállamok számára. A listán egyértelműen meg kell jelölni azokat a hajókat, amelyekre a (4) bekezdés vonatkozik.

7. cikk

Keresztellenőrzések

A 2847/93/EGK rendelet 19. cikkében megállapított kötelezettségeken felül a tagállamok adminisztratív keresztellenőrzéseket hajtanak végre a kirakodási nyilatkozatok, a hajónaplóban feltüntetett halászati területek és fogások, a 6. cikk (4) bekezdése szerint benyújtott fogási jelentések és a VMS-adatok között. A keresztellenőrzések eredményeit rögzíteni kell, és kérésre a Bizottság rendelkezésére kell bocsátani.

IV. FEJEZET NYOMON KÖVETÉS

8. cikk

A halászat okozta állománypusztulás legkisebb megengedett arányainak felülvizsgálata

Amennyiben a Bizottság a HTMGB szakvéleménye alapján úgy véli, hogy a 3. cikk (2) bekezdésében meghatározott, halászat okozta állománypusztulási arányok és a kapcsolódó szaporodóképes állomány biomassza-szintjei nem megfelelőek a 3. cikk (1) bekezdésében meghatározott célkitűzés eléréséhez, a Tanács – a Bizottság javaslata alapján – minősített többséggel határoz e mennyiségek felülvizsgálatáról.

9. cikk

A terv értékelése és felülvizsgálata

(1) A Bizottság minden évben szakvéleményt kér a HTMGB-től és a nyílt tengeri állományokkal foglalkozó regionális tanácsadó testülettől a többéves terv célkitűzéseinek megvalósításával kapcsolatban. Amennyiben a szakvélemény azt állapítja meg, hogy a kitűzött célokat nem sikerült megvalósítani, a Tanács minősített többséggel határoz a célok eléréséhez szükséges kiegészítő és/vagy alternatív intézkedésekre vonatkozó bizottsági javaslatról.

(2) A Bizottság a rendelet elfogadásának napjától legalább négyévente felülvizsgálja a többéves terv hatékonyságát és működését. A Bizottság szakvéleményt kér a HTMGB-től és a nyílt tengeri állományokkal foglalkozó regionális tanácsadó testülettől a felülvizsgálattal kapcsolatban. Adott esetben a Tanács minősített többséggel határoz a többéves terv megfelelő módosításaira vonatkozó bizottsági javaslatról.

V. FEJEZETZÁRÓ RENDELKEZÉSEK

10. cikk

Európai Halászati Alap

A többéves tervet a 2371/2002/EK rendelet 6. cikke értelmében és az Európai Halászati Alapról szóló, 2006. július 27-i 1198/2006/EK rendelet[9] 21. cikke a) pontjának iv. alpontja alkalmazásában gazdálkodási tervnek kell tekinteni.

11. cikk

Hatálybalépés

Ez a rendelet az Európai Unió Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, […]-án/-én

a Tanács részéről

az elnök

[1] HL C , , . o.

[2] HL C , , . o.

[3] HL L 358., 2002.12.31., 59. o.

[4] HL L 171., 1994.7.6., 7. o.

[5] HL L 261., 1993.10.20., 1. o. A legutóbb a 806/2003/EK rendelettel (HL L 122., 2003.5.16., 1. o.) módosított rendelet.

[6] HL L 276., 1983.10.10., 1. o.

[7] HL L 365., 1991.12.31., 1. o. A legutóbb a 448/2005/EK bizottsági rendelettel módosított rendelet.

[8] HL L 333., 2003.12.20., 17. o.

[9] HL L 223., 2006.8.15., 1. o.